Rosshavet (rederi)

A/S Rosshavet var et norsk selskap som ble stiftet i Sandefjord i 1923 for å drive hvalfangst. Bak etableringen stod Magnus Konow og Johan Rasmussen.

Selskapet drev pionérvirksomhet innen pelagisk hvalfangst. I 1922 ble lasteskipet DS «Mahronda» (bygd 1905) kjøpt fra britiske eiere og ombygd til hvalkokeri ved Framnæs Mekaniske VærkstedByggliste AS Framnæs Mek Verksted. Skipet fikk navnet «Sir James Clark Ross».Uniwaleco South African Whale factory ship Første kaptein og fangstbestyrer var Carl Anton Larsen. Første fangstsesong i Rosshavet i Antarktis var vinteren 1923/1924. Larsen døde ombord i 1924.

Selskapets andre kokeri, FLK «C. A. Larsen», ble ombygd ved Fredrikstad Mekaniske Verksted og satt i drift i 1926, oppkalt etter Larsen.

Selskapets tredje kokeri FLK «Sir James Clark Ross» (1930) ble bygd 1930 og var i drift til 1963.

Selskapet fikk bygd en del av sine hvalbåter ved Kaldnes Mekaniske Verksted i Tønsberg, blant annet DS «Star X» (1927), DS «Star XIX» (1930) og DS «Star XX» (1930) Byggliste AS Kaldnes Mek Verksted, mens DS «Star IV» (1948), DS «Star V» (1948) og DS «Star X» (1951) ble levert fra Fredrikstad Mekaniske Verksted.Byggliste Fredrikstad Mekaniske Verksted Hvalfangsten ble avviklet etter sesongen 1964–1965. Selskapets flåte hadde da fanget 42 161 hval og produsert over 500 millioner liter hvalolje.SNL: A/S Rosshavet

Selskapet drev siden rederivirksomhet, og fikk levert tankskipet MT «Ross Hill» fra Fredrikstad Mek Verksted i 1954 og stykkgodsskipet MS «Ross Mount» fra Framnæs i 1962. På 1970- og 1980-tallet engasjerte rederiet seg i oljevirksomheten og bygde boreplattformer, blant annet «Ross Rig» (Framnæs 1975) og «Ross Isle» (Kaldnes 1983).

Selskapsnavnet Rosshavet AS og relaterte selskaper er i dag en del av Lorentzensfæren.Purehelp, firmapresentasjon

Referanser

Kategori:Etableringer i 1923
Kategori:Norske rederier
Kategori:Hvalfangstselskaper
Kategori:Sjøfart i Vestfold
Kategori:Artikler i Antarktis-prosjektet
Kategori:Næringsliv i Sandefjord
Kategori:Sandefjords historie
Kategori:Artikler i sjøfart-prosjektet